***Austin Powers – Agenten som kom ut av fryseren*** er en amerikansk filmkomedie fra 1997, regissert av Jay Roach. Filmen er den første av tre i *Austin Powers*-serien med Mike Myers i hovedrollen. Den norske filmtittelen er en parodi av Spionen som kom inn fra kulden.

Elizabeth Hurley, Robert Wagner og Seth Green medvirker også i denne filmen, og Will Ferrell og Michael McDonald har cameoroller.

Filmen hadde en moderat suksess i kinosalene, og spilte inn omtrent 68 millioner amerikanske dollar på verdensbasis. Da den kom ut på video ble den imidlertid svært populær, spesielt på leiemarkedet. Dette førte til at New Line Cinema bestemte seg for å lage oppfølgerne *Austin Powers – Spionen som spermet meg* og *Austin Powers in Goldmember – mannen med det gyldne lem*.

Handling
--------

Austin Powers, en superspion fra 1960-tallet, og hans erkefiende Dr. Evil, begge spilt av komiker Mike Myers, har stått opp mot hverandre flere ganger gjennom tiåret. I 1967 plasseres Dr. Evil i en kryogenisk fryser slik at han kan gjenoppstå i en tid der han ikke er forventet. Austin Powers blir også plassert i en kryogenisk fryser, i tilfelle hans egenskaper trengs i fremtiden. Da de blir hentet fram igjen i 1997 for å kjempe mot hverandre igjen, må duoen tilpasse seg 1990-tallet, noe som fører til en rekke komiske situasjoner.

Da nyheten om Dr. Evils tilbakekomst kommer ut, blir Austin ting opp igjen. Han får en partner, Vanessa Kensington (Elizabeth Hurley), som skal hjelpe ham å takle 90-årene. Partnerne drar avsted med Austins privatjet til Las Vegas, der de tror Dr. Evil holder til.

I mellomtiden diskuterer Dr. Evil og hans medsammensvorne hvordan de skal ta over verden. Først foreslår han at de kan få det til å se ut som om Prins Charles har et forhold på si, slik at han og Prinsesse Diana skiller seg, men Number 2 forteller at dette allerede har skjedd. Så foreslår Dr. Evil å lage hull i ozonlaget slik at antallet tilfeller av hudkreft øker, men Number 2 forteller at også dette har allerede hendt. De blir til slutt enige om å stjele et atomvåpen og holde verden som gissel. 

Vanessa og Austin drar til Dr. Evils hovedkvarter, der de sniker seg inn og ender opp med å bli fanget. Dr. Evil ønsker å ta livet av dem ved å senke dem i et basseng med haier som har laserstråler på hodet, men siden laserstråler ikke funker så bra, og haien er en utrydningstruet dyreart, ender de opp med et basseng med kjøttetende sjøørret isteden. De greier å rømme, men før de stikker får de med seg verdifull informasjon om Dr. Evils planer.

De finner til slutt Dr. Evil i det han er i ferd med å sette planen til verks. Dr. Evil greier å stikke av, og trykker med det samme på en knapp som skal føre til at hovedkvarteret hans blir sprengt i luften. Vanessa og Austin greier så vidt å komme seg ut i tide.

Skuespillere
------------

Mike Myers.
* Mike Myers som Austin Powers / Dr. Evil
* Elizabeth Hurley som Vanessa Kensington.
* Robert Wagner som Number 2.
* Seth Green som Scott Evil.
* Mindy Sterling som Frau Farbissina.
* Michael York som Basil Exposition.
* Fabiana Udenio som Alotta Fagina.
* Will Ferrell som Mustafa.
* Mimi Rogers som Mrs. Kensington
* Joe Son som Random Task.
* Paul Dillon som Paddy O'Brien.
* Charles Napier som Kommandør Gilmour.
* Elya Baskin som General Borschevsky
* Clint Howard som Johnson Ritter
* Neil Mullarkey som Kvartermester Clerk
* Tom Arnold som Texan (ukreditert)
* Larry Thomas som Casino-ansatt.
* Michael McDonald som Steve
* Cindy Margolis som Fembot

Eksterne lenker
---------------

* (en) *Austin Powers – Agenten som kom ut av fryseren* på Internet Movie Database Rediger på Wikidata

* (no) *Austin Powers – Agenten som kom ut av fryseren* hos Filmfront Rediger på Wikidata

* (sv) *Austin Powers – Agenten som kom ut av fryseren* i Svensk Filmdatabas Rediger på Wikidata

* (da) *Austin Powers – Agenten som kom ut av fryseren* i Danmark Nationale Filminstitut Rediger på Wikidata

* (en) *Austin Powers – Agenten som kom ut av fryseren* på AllMovie Rediger på Wikidata

* (fr) *Austin Powers – Agenten som kom ut av fryseren* på Allociné Rediger på Wikidata

* (nl) *Austin Powers – Agenten som kom ut av fryseren* på MovieMeter Rediger på Wikidata

* (en) *Austin Powers – Agenten som kom ut av fryseren* på Turner Classic Movies Rediger på Wikidata

* (en) *Austin Powers – Agenten som kom ut av fryseren* på American Film Institute Rediger på Wikidata

* (en) *Austin Powers – Agenten som kom ut av fryseren* på Rotten Tomatoes Rediger på Wikidata

|  |  |
| --- | --- |
|  | (en) Wikiquote: Austin Powers Trilogy – sitater |

Portal: Litteratur

|  |  |
| --- | --- |
| Oppslagsverk/autoritetsdata | NKC
 |